Λέο Zαμπά

Ο Λεονάρντο Ροντρίγκες Λίμα (πορτογαλικά: Leonardo Rodrigues Lima, γεν. 2 Αυγούστου 1998) ευρέως γνωστός ως Λέο Ζαμπά,  είναι Βραζιλιάνος ποδοσφαιριστής, ο οποίος αγωνίζεται ως εξτρέμ, στην ομάδα της Σάο Μπερνάρντο, στη Βραζιλία.

 Συλλογική σταδιοδρομία 
 Πρώτα βήματα 
Γεννήθηκε στις 2 Αυγούστου 1998 στο Σάο Πάολο ως Λεονάρντο Ροντρίγκες Λίμα. Οι γονείς του ονομάζονται Σιλβάν Λίμα και Ροσάντζελα Ροντρίγκες ενώ είχε κι έναν μικρότερο αδελφό, τον Λεάντρο (2001-2025), ο οποίος επίσης ήταν ποδοσφαιριστής. 

Από μικρή ηλικία, ο Ζαμπά ξεκίνησε να ασχολείται με το ποδόσφαιρο, μαθητευόμενος στις ακαδημίες των συλλόγων "Σάο Πάολο" και "Κορίνθιανς". Το 2016, έλαβε μέρος στο διαγωνισμό κυπέλλου Copa São Paulo de Futebol Júnior.

 Κορίνθιανς 
Έκανε ένα ανεπίσημο επαγγελματικό ντεμπούτο στη Κορίνθιανς, στις 22 Ιουλίου 2015, συμμετέχοντας στο φιλικό αγώνα εναντίον της ABC.

Το επίσημο ντεμπούτο του, έγινε στις 21 Νοεμβρίου 2016, στον αγώνα εναντίον της Ιντερνασιονάλ για το πρωτάθλημα της Βραζιλίας.

 Αχμάτ Γκρόζνι 
Έπειτα από προσέγγιση πολλών ευρωπαϊκών ομάδων, ο Ζαμπά επέλεξε τη ρωσική Αχμάτ Γκρόζνι, με την οποία το καλοκαίρι του 2017, έκανε το ντεμπούτο του στη Russian Premier League. Το συμβόλαιο του με την Γκρόζνι είχε διάρκεια πέντε χρόνων.

 ΠΑΟΚ 
Στις 20 Ιουνίου 2018, ο ΠΑΟΚ υπέγραψε μία πενταετή συμφωνία με την Αχμάτ Γκρόζνι, για να κάνει τη μεταγραφή του Ζαμπά, έναντι 2,3 εκατομμυρίων ευρώ. Στην ομάδα του δικεφάλου, γρήγορα κέρδισε φανέλα βασικού και πραγματοποίησε πολύ καλές εμφανίσεις. Μέχρι την λήξη της αγωνιστικής περιόδου, αγωνίστηκε συνολικά σε 39 αγώνες, πετυχαίνοντας 7 γκολ και δίνοντας 11 ασίστ. Με την φανέλα του ΠΑΟΚ κατέκτησε το Πρωτάθλημα και το Κύπελλο Ελλάδας, κάνοντας το νταμπλ, ενώ αναδείχτηκε MVP της 2ης αγωνιστικής των ομίλων του Γιουρόπα Λιγκ έχοντας σκοράρει 2 γκολ και έχοντας προσφέρει 2 ασίστ.

Την επόμενη χρονιά έχασε την θέση του βασικού και βρέθηκε εκτός πλάνων της ομάδας, ενώ ταλαιπωρήθηκε και από τραυματισμούς. 

 Βάσκο Ντα Γκάμα 
Τον Απρίλιο του 2021, δόθηκε ως δανεικός από τον ΠΑΟΚ στην βραζιλιάνικη Βάσκο ντα Γκάμα, μέχρι τον Δεκέμβριο του 2021.

 Σάο Μπερνάρντο 
Από τον ΠΑΟΚ έμεινε ελεύθερος το 2022 και μερικούς μήνες μετά, το 2023, ήρθε σε συμφωνία με την ομάδα της Σάο Μπερνάρντο, της τρίτης κατηγορίας της Βραζιλίας.

 Εστρέλα 
Την σεζόν 2023-24 δόθηκε δανεικός στην ομάδα της Εστρέλα, από την Πορτογαλία. Είχε μία γεμάτη σεζόν με 31 συμμετοχές σε όλες τις διοργανώσεις με 5 γκολ και 5 ασίστ. Στο φινάλε της σεζόν επέστρεψε στην ομάδα της Σάο Μπερνάρντο.

 Υπόθεση Ντόπινγκ 
Το 2025, σε έλεγχο ντόπινγκ που του έγινε, βρέθηκε θετικός σε απαγορευμένη ουσία, με το αθλητικό δικαστήριο να τιμωρεί τον Ζαμπά με τετραετή αποκλεισμό από το ποδόσφαιρο. 

 Τίτλοι 

Κορίνθιας
 Πρωτάθλημα Βραζιλίας: 1 2017
 Πρωτάθλημα Παουλίστα: 1 2016-17

ΠΑΟΚ
 Κύπελλο Ελλάδας: 1 2018-19
 Πρωτάθλημα Ελλάδας: 1 2018-2019

 Παραπομπές 

Κατηγορία:Ποδοσφαιριστές Τέρεκ Γκρόζνι
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σπορτ Κλαμπ Κορίνθιανς Παουλίστα
Κατηγορία:Βραζιλιάνοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Ποδοσφαιριστές Εθνικής Βραζιλίας Κ20
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα